ulila ng lubos, walang magulang at kapatid, ay iniwan niya ang bayang iyon na mayroong mga may kapangyarihang kinasisindakan niya at tumungo sa maynila upang pumasok na alila sa isang mayaman at mag aral, na gaya ng ginagawa ng ilan. ang kaniyang paglalakbay ay isang paglalagalag, puno ng pagpupuyat at pag aagam agam, na ang gutom ay inaalintana. ang ipinangtatawid kagutuman niya ay mga bungang kahoy ng mga kagubatang kaniyang pinagtataguan kailan mat nakakatanaw ng suot guardia sibil, kasuotang nakapagpapaalaala ng pinagbuhatan ng kaniyang mga kasawian. nang nasa sa maynila na siya, gulagulanit ang damit at may sakit pa ay dumulog sa mga bahaybahay at pumapasok na alila. isang batang taga lalawigan na hindi marunong ng ano mang wikang kastila at masasaktin pa! walang pag asa, dayukdok at hapis na gumalagala sa mga lansangan na napupuna ng mga tao dahil sa ayos na karumaldumal ng kaniyang damit!